CELEX: 32021D0098
Language: sk
Date: 2021-01-28 00:00:00
Title: Vykonávacie rozhodnutie Komisie (EÚ) 2021/98 z 28. januára 2021, ktorým sa neschvaľuje esbiotrín ako existujúca účinná látka na používanie v biocídnych výrobkoch typu 18 (Text s významom pre EHP)

29.1.2021   
               
               
                  SK
               
               
                  Úradný vestník Európskej únie
               
               
                  L 31/214
               
            
         VYKONÁVACIE ROZHODNUTIE KOMISIE (EÚ) 2021/98
         z 28. januára 2021,
         ktorým sa neschvaľuje esbiotrín ako existujúca účinná látka na používanie v biocídnych výrobkoch typu 18
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
         keďže:
         
                     (1)
                  
                  
                     Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na používanie v biocídnych výrobkoch. Tento zoznam obsahuje esbiotrín (číslo EC: neuvedené, číslo CAS 260359-57-7).
                  
               
                     (2)
                  
                  
                     Esbiotrín bol hodnotený z hľadiska použitia vo výrobkoch typu 18 (insekticídy, akaricídy a výrobky na ochranu proti iným článkonožcom) opísaných v prílohe V k nariadeniu (EÚ) č. 528/2012.
                  
               
                     (3)
                  
                  
                     Ako spravodajský členský štát bolo určené Nemecko a jeho hodnotiaci príslušný orgán predložil 11. januára 2017 Európskej chemickej agentúre (ďalej len „agentúra“) hodnotiacu správu spolu so svojimi závermi.
                  
               
                     (4)
                  
                  
                     V súlade s článkom 7 ods. 2 delegovaného nariadenia (EÚ) č. 1062/2014 Výbor pre biocídne výrobky prijal 16. júna 2020 (3) stanovisko agentúry, v ktorom zohľadnil závery hodnotiaceho príslušného orgánu.
                  
               
                     (5)
                  
                  
                     Z tohto stanoviska vyplýva, že v prípade biocídnych výrobkov používaných vo výrobkoch typu 18 obsahujúcich esbiotrín nemožno očakávať, že spĺňajú kritériá stanovené v článku 19 ods. 1 písm. b) nariadenia (EÚ) č. 528/2012, keďže boli v rámci posúdenia rizika pre zdravie ľudí zistené neprijateľné riziká.
                  
               
                     (6)
                  
                  
                     Vzhľadom na stanovisko agentúry sa Komisia domnieva, že nie je vhodné schváliť esbiotrín na používanie v biocídnych výrobkoch typu 18.
                  
               
                     (7)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre biocídne výrobky,
                  
               PRIJALA TOTO ROZHODNUTIE:
         
            Článok 1
            Esbiotrín (číslo EC: neuvedené, č. CAS: 260359-57-7) sa neschvaľuje ako účinná látka na používanie v biocídnych výrobkoch typu 18.
         
         
            Článok 2
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 28. januára 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 167, 27.6.2012, s. 1.
         
            (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).
         
            (3)  Stanovisko výboru pre biocídne výrobky k žiadosti o schválenie účinnej látky: esbiotrín, výrobky typu 18, ECHA/BPC/260/2020, prijaté 16. júna 2020.